ORDIN
privind aprobarea
Regulamentului privind avizarea tehnică a expertizelor judiciare efectuate de experții judiciari în specializarea topografie, cadastru și geodezie

Având în vedere :
- prevederile art. III, alin. (1) din  Legea 377/2022 pentru modificarea și completarea Legii cadastrului și a publicității imobiliare nr. 7/1996,
- prevederile art. II, alin. (1) din Legea nr. 62/2023 pentru modificarea Legii cadastrului şi a publicității imobiliare nr. 7/1996,
- prevederile art. 4, litera l) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare,
În temeiul art. 3 alin. (13) din Legea cadastrului şi a publicității imobiliare nr. 7/1996, republicată, cu modificările şi completările ulterioare,
Directorul general al Agenției Naționale de Cadastru și Publicitate Imobiliară emite prezentul
ORDIN
Art. 1. - Se aprobă Regulamentul privind avizarea tehnică a expertizelor judiciare efectuate de experții judiciari în specializarea topografie, cadastru și geodezie, prevăzut în anexa*) care face parte integrantă din prezentul ordin.
[bookmark: _GoBack]Art. 2. - La data intrării în vigoare a prezentului ordin se abrogă Ordinul comun al Ministrului Justiției si al Directorului general al Agenției Naționale de Cadastru și Publicitate Imobiliară nr. 1882/C/1.044.364/2011 pentru aprobarea Regulamentului privind avizarea tehnică a expertizelor judiciare efectuate de experţii judiciari în specializarea topografie, cadastru şi geodezie, publicat în Monitorul Oficial, Partea I nr. 715 din 11 octombrie 2011.
Art. 3. - Prezentul Ordin intră în vigoare în 30 de zile de la data publicării în Monitorul Oficial al României, Partea I.

